Birtist í Fréttablaðinu 28.01.12 . 11 ára sjá klám Þessar ábendingar leiddu til þess að Innanríkisráðuneytið , í samstarfi við Velferðarráðuneytið og Mennta - og menningarmálaráðuneytið og lagadeild Háskóla Íslands , efndu til samræðu um samfélagsleg áhrif kláms , þar á meðal með fjölsóttri ráðstefnu sem haldin var í október sl . Barnahús upplýsti um fjölgun mála þar sem gerendur eru sjálfir á barnsaldri og í sumum tilfellum að líkja eftir ofbeldisfullu klámefni . Efnið á meira skylt við pyntingar , þar sem konur eru viðfangið en karlar gerendur , auk þess sem ítrekað er farið að , og stundum yfir , mörk hins löglega , s.s. með skírskotunum til barna í kynferðislegum tilgangi . Rétt er að taka fram að lögum samkvæmt er bannað að dreifa klámi á Íslandi en það skortir á að hugtakið sé skilgreint í lögum . Sá hópur mun fjalla um hvað er tæknilega mögulegt og hvað ekki og skila sínum tillögum , sem unnt verður að byggja frekari pólitíska stefnumótun á . Ritskoðunargrýlan Ég tel skyldu mína sem innanríkisráðherra að verða við ábendingum þeirra sem starfa við málaflokkinn og lýsa áhyggjum af áhrifum kláms , með því að efna til umræðu um málið og láta kanna þá möguleika sem eru í stöðunni . Um þetta kunna að vera skiptar skoðanir og tek ég umræðunni fagnandi , en hvet um leið til yfirvegunar . Upphrópanir um ritskoðun eru aðeins til þess fallnar að beina athyglinni frá sjálfu umræðuefninu , sem er það pyntingarefni sem finna má á internetinu og áhrif þess á þá sem að koma að framleiðslu þess og jafnframt þá sem á það horfa , einkum og sér í lagi börn .